Tužba podnesena 13. srpnja 2016. – Europska komisija protiv Kraljevine Španjolske
(predmet C-388/16)
Jezik postupka: španjolski
Stranke
Tužitelj: Europska komisija (zastupnici: L. Nicolae i S. Pardo Quintillán, agenti)
Tuženik: Kraljevina Španjolska
Tužbeni zahtjev
Komisija od Suda zahtijeva da:
utvrdi da Kraljevina Španjolska nije ispunila obveze koje ima na temelju članka 260. UFEU-a jer nije poduzela potrebne mjere kako bi postupila sukladno presudi Suda od 11. prosinca 2014. u predmetu C-576/131, Komisija/Španjolska, u vezi s neispunjavanjem obveza koje Kraljevina Španjolska ima na temelju članka 49. UFEU-a.
Kraljevini Španjolskoj naloži da Komisiji plaća novčanu kaznu u iznosu od 134 107,20 eura po danu zakašnjenja u provedbi presude u predmetu C-576/13, od dana donošenja presude u ovom predmetu do dana potpune provedbe presude u predmetu C-576/13.
Kraljevini Španjolskoj naloži da Komisiji plati paušalni iznos koji se računa kao umnožak dnevnog iznosa od 27 522 eura i broja dana tijekom kojih je trajala povreda od dana donošenja presude u predmetu C-576/13 do:
dana kada će Kraljevina Španjolska poduzeti potrebne mjere kako bi postupila sukladno presudi u predmetu C-576/13, ako Sud utvrdi da su te mjere poduzete prije donošenja presude u ovom predmetu,
dana donošenja presude u ovom predmetu, ako presuda u predmetu C-576/13 ne bude u potpunosti provedena do tog dana.
Kraljevini Španjolskoj naloži snošenje troškova.
Tužbeni razlozi i glavni argumenti
Kraljevina Španjolska nije poduzela potrebne mjere kako bi postupila sukladno presudi Suda od 11. prosinca 2014. u predmetu C-576/132, Komisija/Španjolska.
____________
1 EU : C : 2014 : 2430
2 EU:C:2014:2430